nb da da eo tr ro da fi da da da da da cs da de da da da da da da sv da da sv da da da da da da da da da da da da da da da da da da da da it da da da da da tr sv de da da nl en da sv da nl
Inkasso til 0 kr. - få pengene hjem med Dansk Inkasso
Nu kan du logge på med dit NemID
Få nem adgang til Danmarks bedste inkassoløsning.
Opret dig gratis som kunde og få adgang med det samme.
Opret sag på vores sagsportal ved at indsende din faktura.
Inkasso - få pengene hjem
Inkasso har aldrig været nemmere
Prøv vores gratis webløsning i dag. Vi starter sagen op med det samme. Du kan følge hele sagen på vores sagsportal. Send dit krav til inkasso med et enkelt klik - se her hvordan.
Vores webløsning sikrer en hurtig og effektiv inkassobehandling. Og du sparer tid og arbejde på dårlige betalere. Vi arbejder lokalt og landsdækkende uden omkostninger for dig.
Log på med NemID
Dansk Inkasso er tilknyttet som tjenesteudbyder til den fælles sikkerhedsløsning NemID, som du i forvejen bruger når du skal logge på din netbank, skat.dk og andre offentlige hjemmesider.
Som kreditor har du ikke pligt til at levere en vare eller ydelse på kredit, men det er ofte et krav eller et almindeligt vilkår i de fleste brancher. Inkasso er den nødvendige inddrivelse af dit krav hvis du ikke har fået betaling som aftalt.
Erhvervsmæssig inddrivelse eller inddrivelse på andres vegne er forbeholdt autoriserede inkassofirmaer og advokater med selvstændig advokatvirksomhed.
Du må som kreditor selv foretage inddrivelsen af dine egne fordringer, under den proces der kaldes egeninkasso. Det forudsætter dog et stort kendskab til regler og retspraksis for inddrivelse.
Ved at overlade inddrivelsen til et autoriseret inkassofirma vil du spare såvel tid som resurser og vælger du vores løsning kan du samtidig undgå omkostninger. Vi håndterer alle typer af sager uden krav til beløbsstørrelse.
Hvorfor er inkasso gratis?
Inkasso er gratis for dig, da vores betaling består af de inkassoomkostninger og gebyrer som vi pålægger skyldner (din kunde) at betale. Modsat typiske advokatkontorer og øvrige inkassofirmaer tager vi altså ikke betaling eller en del af dit krav.
Hvilke krav er der til en inkassosag?
Dit krav skal være forfaldent til betaling og kravet må ikke være forældet. Forældelse indtræffer normalt 3 år fra den dato, du kan kræve betaling. Der må samtidig ikke være gjort indsigelse.
Hvor længe varer en inkassosag?
Et udenretligt forløb varer som udgangspunkt 6 måneder. Hvis du vælger, at vi skal indbringe sagen for retten, vil forældelsen af dit krav blive afbrudt med 10 år og her kan du vælge at vi skal fortsætte inddrivelsen indtil gælden er betalt.
Hvad sker der hvis der ikke kommer betaling?
Hvis sagen ikke bliver løst under det udenretlige forløb, kan sagen afsluttes omkostningsfrit. Det betyder, at du kan stoppe sagsbehandlingen uden omkostninger for dig. Du kan samtidig vælge, at vi skal fortsætte sagen i fogedretten, hvor vi kan foretage udlæg i skyldners værdier efterfulgt af tvangsauktion.
Hvad gør vi hvis skyldneren gør indsigelse?
Hvis skyldneren nægter at betale og gør indsigelse over dit krav, kan vi udtage stævning i civilretten for at opnå en dom. Vi møder i alle landets retskredse.
Hvilke fordele har I frem for en advokat?
Vi anvender flere værktøjer som giver en mere effektiv inddrivelse, herunder inkassobesøg på skyldnerens bopæl og registrering af skyldner som dårlig betaler i RKI allerede under den udenretlige inddrivelse.
Dansk Inkasso er partner med Danmarks største register for dårlige betalere og Europas mest omfattende inkassonetværk
Dansk Inkasso er inkassopartner med RKI, som er Danmarks største register for dårlige betalere. Registret indeholder oplysninger om mere end 200.000 dårlige betalere og registret er et nyttigt værktøj til vurdering af inkassosager samt kreditoplysninger på nye kunder. Vi indberetter skyldnere til RKI ved alle inkassosager som en fast del af inddrivelsesforløbet.
Dansk Inkasso er det danske medlem af det internationale inkassonetværk Oddcoll. Via Oddcoll har vi mulighed for at forfølge dit krav hvis skyldner flytter uden for Danmarks grænser, eller hvis skyldner er en udenlandsk virksomhed eller privatperson. Netværket sikrer et samarbejde der dækker hele EU og mange andre lande.
Bankforbindelse: Nykredit Bank / Reg. nr. 5470 konto nr. 1175193